kardosdrur/scandi-wiki huggingface dataset:
Jay Roach

Matthew Jay Roach (født 14. juni 1957) er en amerikansk filminstruktør og producer, bedst kendt for at have instrueret Austin Powers filmene og Meet the Parents.

Roach er født og opvokset i Albuquerque i New Mexico, hvor hans far var en militær arbejdstager. Han tog eksamen i 1975 fra Eldorado High School i Albuquerque og fik sin BA grad fra Stanford University i økonomi. Han fik en MFA i filmproduktion fra University of Southern California School of Cinematic Arts i 1986. Han instruerede i 2010 filmen Dinner for Schmucks, den amerikanske genindspilning af Le Dîner de Cons, med Steve Carell og Paul Rudd i hovedrollerne. Han vendte ikke tilbage for at instruere Lille Fockers, den tredje film i Meet the Parents serien, men valgte at fungere som producer på projektet. 
Roach er gift med Susanna Hoffs fra The Bangles.

Filmografi

Instruktion 
 Austin Powers: International Man of Mystery (1997)
 Austin Powers: The Spy Who Shagged Me (1999)
 Mystery, Alaska (1999)
 Meet the Parents (2000)
 Austin Powers in Goldmember (2002)
 Meet the Fockers (2004)
 Recount (2008) (Won EMMY award for Best Direction in a TV Mini-series or Movie)
 Dinner for Schmucks (2010)
 Game Change (2011)
 Untitled Political Comedy (TBA)

Producing 
 Meet the Parents (2000) (producer)
 Meet the Fockers (2004) (producer)
 50 First Dates (2004) (executive producer)
 The Hitchhiker's Guide to the Galaxy (2005) (producer)
 Borat: Cultural Learnings of America for Make Benefit Glorious Nation of Kazakhstan (2006) (producer)
 Charlie Bartlett (2007) (producer)
 Recount (2008) (executive producer)
 Brüno (2009) (producer)
 Dinner for Schmucks (2010) (producer)
 Little Fockers (2010) (producer)
 Game Change (2011) (executive producer)

Eksterne henvisninger 

 

Filminstruktører fra USA
Personer fra Albuquerque, New Mexico
Stephanie Szostak

Stephanie Szostak er en fransk – amerikansk skuespiller, der startede sin karriere i begyndelsen af 2000'erne. Hun har siden medvirket i The Devil Wears Prada og Dinner for Schmucks , samt optrådt i mange tv-serier som sæson 8 af Law & Order: Criminal Intent (2008) og sæson 6 af The Sopranos.

Szostak er halvt fransk og halvt-amerikansk og voksede op i forstæderne til Paris i Frankrig. Hun flyttede til USA for at studere virksomhed på The College of William & Mary i Williamsburg, Virginia. Efter endt uddannelse flyttede hun til New York og arbejdede for Chanel i markedsføring, men indså hurtigt, at hun var i det forkerte erhverv og skiftede til skuespil efter at have taget nogle kurser.

External links 
 
 Screenrush article
 Maxim.com: Stephanie Szostak 

Skuespillere fra Frankrig
Sham 69

Sham 69 er et punk rock/Oi!-band fra England. Sham 69 blev dannet i 1976, men blev opløst i 1980. På trods af, at bandet ikke opnåede stor kommerciel succes, opnåede Sham 69 at øve musikalsk indflydelse på bands indenfor genrene streetpunk og Oi!. Sham 69 blev gendannet i 1989 og var aktive indtil 2006, hvor bandet atter blev opløst. Bandet blev dog atter gendannet i 2011.

Albummer 
 1978: Tell Us the Truth 
 1978: That’s Life 
 1979: The Adventures of Hersham Boys 
 1980: The Game 
 1988: Volunteer 
 1991: Information Libre 
 1993: Kings & Queens
 1993: BBC1 – Live in Concert
 1995: Soapy Water & Mr. Marmalade 
 1997: A Files CD
 2001: Direct Action: Day 21
 2007: Western Culture
 2010: Who Killed Joe Public

Ekstern henvisning 
Officiel hjemmeside

Punkgrupper
Etableret i 1976
Musikgrupper fra England
Jemaine Clement

Jemaine Clement (født 10. januar 1974) er en newzealandsk komiker, skuespiller og musiker, bedst kendt som den ene halvdel af den musikalske komedie duo Flight of the Conchords sammen med Bret McKenzie. Han har blandt andet haft en gæsteoptræden i The Simpsons og en birolle i Dinner for Schmucks fra 2010.

I august 2008 giftede Clemens sig med sin kæreste gennem længere tid, teaterskuespilleren og dramatikeren Miranda Manasiadis. Clemens første barn, en søn ved navn Sofokles Iraia, blev født i oktober 2008, i New York City.

I 2012 figurerede Clement i en større Hollywoodfilm, Men in Black 3, som hovedfjenden Boris the Animal. Han har lagt stemme til flere tegnefilmsfigurer, blandt andre Nigel fra Rio i 2011, Fart fra Adult swim's Rick and Morty i 2015 og Tamatoa fra Vaiana/Moana i 2016.

Filmografi 
 What We Do in the Shadows (2014)
 Men in Black 3 (2012)
 Dinner for Schmucks (2010)
 Gentlemen Broncos (2009)
 Eagle vs Shark (2007)

Eksterne henvisninger 
 
 NZ on screen profile

Skuespillere fra New Zealand
Lucy Punch

Lucy Punch (født 30. december 1977 i London i  England) er en britisk skuespillerinde. Hun er mest kendt for sine roller i TV-serierne Doc Martin og The Class.

Punch havde en rolle i Woody Allens romantiske dramakomedie You Will Meet a Tall Dark Stranger og komediefilmen Dinner for Schmucks – begge fra 2010.

Eksterne henvisninger 

 

Skuespillere fra Storbritannien
Bruce Greenwood

Stuart Bruce Greenwood (født 12. august 1956 i Rouyn-Noranda, Quebec) er en canadisk filmskuespiller kendt for sine roller blandt andet i I, Robot, The Core, Déjà Vu, Thirteen Days (hvor han spillede den amerikanske præsident John F. Kennedy), Capote samt de to familiefilm Eight Below og Firehouse Dog. Han havde en mindre rolle i komediefilmen Dinner for Schmucks fra 2010.

Han har også haft prominente roller i prisvindende film som Exotica og The Sweet Hereafter som begge blev instrueret af den canadiske instruktør Atom Egoyan. Greenwood deltog også i ungdomskultfilmen The Malibu Bikini Shop fra 1986 og Mee-Shee: The Water Giant. I TV har Greenwood haft roller i St. Elsewhere som doktor Seth Griffin i perioden 1986 til 1988, i Knots Landing som Pierce Lawton mellem 1991 og 1992 samt Nowhere Man som Thomas Veil i 1995 til 1996.

Han medvirkede i Deadwood under navnet John from Cincinnati i hovedrollen.

Filmografi 
 Devil's Knot (2013)
 The Post (2017)

Eksterne henvisninger 

 

Skuespillere fra Canada
Star Trek-skuespillere
Torshaug idrettsforening

Torshaug idrettsforening (Torshaug IF) var en sports-klub i bydelen Sagene i Oslo. Klubben blev etableret 30. juni 1909.

Atletik er den største sport i klubben, men i perioder har der også været fodbold, boksning, brydning og cykling. I 1914 fusionerede klubben med Bjølsen IF.

Fra 1926 havde klubben adgang til Sagene gymnastikksal som trænings-lokale for boksning. Dette gjorde at klubben de efterfølgende år satsede mere på boksning, og klubben havde også en række norgesmestre indenfor atletik og boksning.

Blandt klubbens mest kendte boksere er Felix Dobbertin og Aage Andersen, mens det indenfor atletik er Charles Hoff og Thorvald Minde. Torshaug IF ophørte formelt den 10. juni 1999, efter at der har været minimal aktivitet i klubben siden 1960'erne.

Bokseklubber fra Norge
Atletikklubber
Sport i Oslo
Etableret i 1909
Ophørt i 1999
Thorvald Minde

Thorvald Minde (24. september 1904 i Oslo - 7. oktober 1982) var en norsk atletik og langdistanceløberer. Han repræsenterede Harestuen og Torshaug IF.

Andersen vandt 5 norgemesterskaber og blev tildelt kongepokalen i 1928 efter dobbeltsejren indenfor 5 000  og 10 000 meter.

Meritter
Andersen har 5 Norgemesterskabstitler-titler, og 7 medaljer i alt:
 5 000 m: Guld i 1928, sølv i 1927, 1931, 1932 og bronze i 1930
 10 000 m: Guld i 1927, 1928, 1929, 1930, sølv i 1932 og bronze i 1933

Eksterne henvisninger 
 

Langdistanceløbere fra Norge
Personer fra Oslo
Bergens Atletklub

Bergens Atletklub blev stiftet den 20. august 1908 og er en af pionerklubberne indenfor norsk boksning.

Bokseklubber fra Norge
Atletklub
Etableret i 1908
Grisetang

Grisetang (Ascophyllum nodosum på latin) (også kaldet Buletang) er en type brunalge, som dominerer det meste af den norske kyst.

Grisetang har blærer, men kan skelnes fra blæretang med sin lysebrune eller olivengrønne farve. Blærene fortæller også hvor gammel tangen er. Det er en blære for hvert år på et skud.  

Tangen vokser på dybder ned til 2 meters dybde, og findes langs hele norges kyst. Tangen trives ikke, hvor der er større bølger.

Grisetang blev tidligere anvendt som griseføde.

Noter 

Brunalger
Æggetorvet

Æggetorvet var et uofficielt navn for pladsen mellem Fiolstræde, Nørregade og Nørre Voldgade / Nørreport Station i København.

Navnet stammer fra årene 1927 – 1934, hvor der blev solgt æg og fjerkræ på stedet.

Pladsen hed oprindeligt Skidentorv men blev i 1842 omdøbt til Nørre Torv. I 1875 blev Nørre Torv indlemmet i Nørregade.

Eksterne henvisninger

Kilder 

Torve og pladser i København
Indre By (København)
Soldaten og den smilende pige

Soldaten og den smilende pige er et oliemaleri fra omkring 1658 af den nederlandske maler Johannes Vermeer. Maleriet er 50,5 cm højt og 46 cm bredt. Motivet er en ung pige og en soldat, der sidder ved et bord. Maleriet er en del af Frick-samlingen i New York.

Motiv og beskrivelse 
Maleriet skildrer en ung pige siddende sammen med en soldat ved et bord. Pigen har et vinglas i hånden og smiler imødekommende til ham. Hun har åbnet venstre hånd i en retorisk gestus for at illustrere en livlig samtale. Lyset fra et åbent vindue strømmer ned over pigen. I kontrast til pigen, sidder soldaten med ryggen til og i dyb skygge. Vermeer har malet ham med en kraftig perspektivforkortning, så han forekommer flere gange større end pigen. Det gør, at pigen virker mere sårbar. En effekt der yderligere forstærkes ved skyggen han sidder i og uniformens røde farve. Bag dem hænger et landkort, som er malet med sådan en præcision, at det har været muligt at identificere det: det er produceret i Nederlandene omkring 1620 og forestiller de nederlandske og vestfrisiske provinser. Farverne har Vermeer imidlertid ændret: landområderne er blevet blå, for at harmonisere dem med maleriets farveskema. Det er også muligt at Vermeer ved at male landområderne blå signalerede hærens formindske indflydelse og Nederlandenes tilknytning til flåden. I virkeligheden havde kortet afdæmpede okkerfarver som på hans maleri Frugtsommelig kvinde læser et brev, hvor det samme kort optræder. Værelset, det samme vindue, bord og stole ses også på et andet af Vermeers malerier Pige der læser et brev ved et vindue fra 1657, hvor pigen er iklædt samme kjole. Vermeer kan måske have været inspireret til Soldaten og den smilende pige af den samtidige nederlandske maler Pieter de Hooch (1629-1684), som ofte malede soldater, der slappede af i hjemlige omgivelser. Vermeer har dog en anden ide med motivet end de Hooch: vinglasset og soldaten, der tårner sig op over og dominere pigen, lyset fra vinduet og pigens hvide slør, alt som narrative referencer til at illustrere maleriets historie om en soldat i færd med at forføre en ung uskyldig pige.

Oprindelse 
Soldaten og den smilende pige blev i 1911 købt af den amerikanske kunstsamler Henry Clay Frick (1849-1919) for $ 300.000. Frick havde da allerede i 1901 erhvervet sig det andet vermeermaleri Musiklektionen. Begge er nu på museet Frick Collection
i New York.

Referencer og litteratur 
 Vermeer: The Complete Works. Arthur K. Wheelock. 1998. 
 Vermeer: The Complete Paintings. Norbert Schneider. 2010.

Eksterne henvisninger 
 Soldaten og den smilende pige på collections.frick.org  
 Soldaten og den smilende pige på essentialvermeer.com 
 Soldaten og den smilende pige på googleartproject.com 

Malerier af Johannes Vermeer
Malerier fra 1658
Malerier fra Frick Collection
Harald Holbøll

Harald Holbøll (15. juli 1837 i København – 23. september 1919 på Frederiksberg) var en dansk officer, far til Valdemar og Aage Holbøll.

Han var søn af kaptajnløjtnant, inspektør i Sydgrønland Carl Peter Holbøll og hustru f. Petersen, blev sekondløjtnant 1856 og var adjudant ved 8. infanteribrigade (Scharffenberg) i 2. Slesvigske Krig 1864. Samme år blev Holbøll premierløjtnant, kom til Generalstaben 1866, var adjudant hos krigsministeren 1867-70 og derpå adjudant ved 1. Generalkommando 1870-74. Han blev kaptajn 1876, stabschef ved 1. sjællandske brigade 1879, forsat til Generalstaben 1882, souschef ved 1. Generalkommando 1885, oberstløjtnant og chef for 4. bataljon 1887, oberst og chef for 5. regiment 1895, generalmajor og chef for fyenske brigade 1901 og fik afsked 1907 på grund af alder.

Han blev Ridder af Dannebrog 1864, Dannebrogsmand 1887, Kommandør af 2. grad 1896 og af 1. grad 1904 og bar en række udenlandske ordener.

Sammen med svogeren Carl Galster grundlagde Holbøll 1865 et kursus til eksamen ved hærens og flådens officerskoler, til adgangseksamen til universitetet m.m. Anstalten fik betydeligt ry og nåede sit højdepunkt omkring 1880. 

Han giftede sig 12. januar 1866 i Garnisons Kirke med Emma Oline f. Kragh (10. september 1844 i Odense – 17. januar 1917 i København), datter af regimentsdyrlæge Hans Christian Kragh (ca. 1811-1861) og
Anna Jørgensen (1814-1885).

Holbøll er begravet på Garnisons Kirkegård.

Der findes en pastel fra ungdommen af ukendt kunstner; blyantstegning af Harriet Grut, f. Bøttern ca. 1905, begge i familieeje.

Udgivelser 
 En Brigadeadjutants Erindringer fra Krigen 1864, København: V. Tryde 1911.

Kilder 
 Kraks Blaa Bog 1910
 Salmonsens

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Personer fra København
Generalmajorer fra Danmark
Kommandører af 1. grad af Dannebrog
Danskere i 1800-tallet
Danskere i 1900-tallet
Skolefolk fra Danmark
Personer i den 2. Slesvigske Krig fra Danmark
Selvbiografer fra Danmark
Harald
Dansksprogede forfattere fra Danmark
Folketingsmedlemmer valgt i 2011

Ved Folketingsvalget den 15. september 2011 valgtes 179 medlemmer af Folketinget. Heraf er 175 valgt i Danmark, to på Færøerne og to i Grønland.

Her blev samlet kongeriget Danmarks otteogtredsindstyvende Folketing med i alt 12 partier (Heraf 4 nordatlantiske). I løbet af denne folketingsperiode, udmeldte Uffe Elbæk sig af Radikale Venstre og stiftede Alternativet, som dermed blev Folketingets 13. parti.

Socialdemokraterne, Radikale Venstre og Socialistisk Folkeparti dannede mindretalsregeringen Helle Thorning-Schmidt I, med støtte fra Enhedslisten. Senere, i samme folketingsperiode, blev regeringen Helle Thorning-Schmidt II etableret - nu uden SF som en del af regeringskonstellationen.

Fordeling af mandater 
Mandaterne blev ved valget fordelt som følger på partierne (senere partiskift og ændringer er ikke vist i tabellen):

Liste over medlemmerne

Parti- og personskift i perioden 2011-15

Partiskift

Personskift

Kilder 

2011
2011
Oslo Atletklub

Oslo Atletklub (oprindeligt Kristiania Atletklub) blev stiftet den 4. oktober 1916 i Møllergaten i Kristiania og havde i starten 35 medlemmer. Klubbens første formand var Gerth Jacobsen. Klubben startede med brydning mens boksning først kom senere. I dag, driver sportsklubben kun vægtløftning

Boksning 
De mest kendte boksere fra klubben var Otto von Porat som blev olympisk medaljevinder i amatørboksning i 1924. Haakon Hansen og Kristoffer Nilsen som deltog under Sommer-OL 1924, v og Ingvald Bjerke som deltog under Sommer-OL 1928. Arthur Nord repræsenterede klubben i wrestling i 1924 og 1928. Klubben have også afdelinger indenfor svømning, hvor Tormod Normann, var klubbens bedste svømmer... Peter Olai Sandstøl var også kortvarig medlem af klubben før han blev professionel i 1926.

Kilder 
 Oslo Atletklub Jubilæumsskrift, 1926.

Bokseklubber fra Norge
Atletklub
Etableret i 1916
Carl Galster

Carl Galster (født 28. august 1835 i Nørresundby, død 22. oktober 1891 i København) var en dansk officer og pædagog, bror til Henrik Ludvig Galster og far til Valdemar Galster.

Han var søn af handelsmanden Johan Georg Galster og hustru og blev i sen alder landkadet 1855, 1857 sekondløjtnant i infanteriet, 1864 karakteriseret og 1867 virkelig premierløjtnant, 1876 kaptajn. 1887 afskedigedes han af linjen på grund af alder og stod derefter i forstærkningen til sin død. Galster deltog i 2. Slesvigske Krig og under stormen på Dybbøl 18. april 1864 var han midlertidig kompagnikommandør og havde befalingen i Skanse VIII, hvor han med den øvrige besætning blev taget til fange. Samme år blev han Ridder af Dannebrog.

Efter at have taget hul på officerskarrieren og stationeret i København begyndte Galster at undervise i matematik dels ved skoler, bl.a. Carl Mariboes skole, dels privat. Sammen med svogeren Harald Holbøll grundlagde Galster 1865 et kursus til eksamen ved hærens og flådens officerskoler, til adgangseksamen til universitetet m.m. Anstalten fik betydeligt ry og nåede sit højdepunkt omkring 1880. Hans pædagogiske metoder var originale og hans tålmodighed med eleverne stor.

Galster blev gift 21. december 1862 i Garnisons Kirke med Marie Louise Caroline Cathrine Holbøll (9. juli 1840 på Grønland – 25. november 1922 i København), datter af inspektør i Sydgrønland, kaptajnløjtnant Carl Peter Holbøll (1795-1856) og Hanna Sophie Theresia Petersen (1810-1856).

Han er begravet på Garnisons Kirkegård. Der findes fotografier af Ludvig Hartmann og Fritz Fischer.

Kilder 
 K.C. Rockstroh, "Carl Galster", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Pædagoger fra Danmark
Riddere af Dannebrog
Officerer fra Danmark
Personer i den 2. Slesvigske Krig fra Danmark
Personer fra Aalborg
Danskere i 1800-tallet
Personer i Dansk Biografisk Leksikon
Ahmed Ismail El Shamy

Ahmed Ismail El Shamy (født 21. oktober 1975 i Cairo) er en egyptisk bokser som deltog i mændenes letsværvægt (– 81 kg) under Sommer-OL 2004 hvor han vandt en bronzemedalje. Et år tidligere, vandt han en guldmedalje i den samme vægtklasse under All-Africa Games i Abuja, Nigeria.

Olympiske resultater 
 Besejrede Shohrat Kurbanov (Turkmenistan) 44-22
 Besejrede Trevor Stewardson (Canada) 38-22
 Besejrede Elias Pavlidis (Grækenland) RSC 3 (0:22)
 Tabte til Magomed Aripgadjiev (Hviderusland) 20-23

Eksterne henvisninger 

Boksere fra Egypten
Personer fra Kairo
Olympiske bronzemedaljevindere fra Egypten
Boksere ved sommer-OL 2004
Medaljevindere ved sommer-OL 2004
Samuel Waldeck

Samuel Waldeck (1751 i Hessen – 4. januar 1823 i Altona) var en dansk officer.

Han var født i Hessen, hvor faderen var regimentskirurg. I sin ungdom studerede han jura, men ombyttede 1772 den akademiske løbebane med den militære. Han fulgte med de hessiske lejetropper til Nordamerika, udmærkede sig og vendte 1782 hjem som stabskaptajn. Frihedskrigen fik epokegørende betydning for fodfolkets taktik, i det den gav stødet til indførelsen af den spredte orden, den såkaldte «lette tjeneste», og det varede ikke længe, inden den danske hær, som altid er fulgt godt med i taktisk henseende, fik lette tropper, der blev indøvede af hessiske officerer. Den mest fremragende af disse var Johann Ewald, men Waldeck, der 1788 blev kaptajn i Slesvigske Jægerkorps, stod værdig ved hans side og bidrog meget til, at de danske lette tropper kom til at indtage et højt standpunkt. Han blev major 1804, oberstløjtnant 1808, fik 2 år senere kommandoen over Holstenske Skarpskyttekorps og blev 1811 oberst. 1803-07 deltog han i sydgrænsens bevogtning, kom derefter til Sjælland, foretog 1809 en ekspedition over isen til Hven, men kom samme år atter til Holsten, hvor hans korps indlemmedes i den mobile division, der i 1813 sluttede sig til marskal Louis-Nicolas Davouts armekorps. Waldeck kommanderede de danske tropper i general Charles Lallemands lette brigade, og skønt han trådte noget i skygge for den glimrende franskmand, fik han dog både ved Wismar og ved Sehested (10. december 1813) lejlighed til at vise sig som en tapper og indsigtsfuld fører, der ærlig fortjente det Kommandørkors, hvormed han blev hædret. I 1815 fulgte han som brigadekommandør det danske okkupationskorps til Frankrig, 1817 blev han kommandant i Frederiksort, trådte samme år à la suite og døde 4. januar 1823 i Altona.

Kilder 
 August Tuxen, "Samuel Waldeck", i: C.F. Bricka (red.), Dansk Biografisk Lexikon, København: Gyldendal 1887-1905.
 Meddelelser fra Krigsarkivet IV. VII. VIII.

Officerer fra Danmark
Kommandører af 1. grad af Dannebrog
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Præsidentvalget i Chile 1836

Præsidentvalget i Chile 1836 resulterede at general José Joaquín Prieto blev genvalgt som præsident.

Prieto mødte meget lidt modstand fra oppositionen og blev derfor let genvalgt.

Resultater 

Kilde:  

Chile 1836
Politiske valg i Chile
Chiles politik
Scottish Cup 1874-75

Scottish Football Association Challenge Cup 1874-75 var den anden udgave af Scottish Football Association Challenge Cup, nutildags bedre kendt som Scottish Cup. 25 hold var tilmeldt turneringen, der blev afviklet som en cupturnering. To af klubberne trak sig imidlertid inden den første kamp, så turneringen fik deltagelse af 23 klubber – ni flere en i den forrige sæson. De første kamp blev spillet oktober 1874, og finalen blev afviklet den 10. april 1875 på Hampden Park i Glasgow, hvor Queen's Park FC vandt 3-0 over Renton FC og dermed med held forsvarede titlen vundet året før.

Resultater

Første runde 

Første runde blev spillet i oktober 1874. 24 hold spillede om 12 pladser i anden runde, mens det sidste hold, Standard FC, var oversidder og dermed gik direkte videre til anden runde.

Anden runde 

Tolv hold spillede om seks pladser i kvartfinalerne, mens det sidste hold, Rovers FC, var oversidder og dermed gik direkte videre til kvartfinalerne.

Kvartfinaler 

I kvartfinalerne spillede seks hold om tre semifinalepladser, men Clydesdale FC var oversidder.

Semifinaler

Finale

Kilder / eksterne henvisninger 
 RSSSF: Scottish Cup 1874–75
 IFFHS: Scottish Cup 1874–75

Noter 

Sæsoner i Scottish Cup
Fodbold i 1874
Fodbold i 1875
Mogens Dahl

Mogens Krogsgaard Dahl (født 3. januar 1953 i Thisted) er en dansk dirigent, grundlægger og ejer af Mogens Dahl Koncertsal samt dirigent for Mogens Dahl Kammerkor, gift med erhvervskvinden Jette Egelund og bror til Søren Dahl.

Baggrund 
Mogens Dahl er født i Thisted i 1953 i en søskendeflok på seks.

Mogens Dahl er cand.phil. fra Århus Universitet i 1980 og dirigent fra Det Jyske Musikkonservatorium i 1983. Han har undervist på konservatoriet i Aarhus og på Aalborg Universitet. Fra 1991 var han syngemester på Den Jyske Opera.

Han er gift med Jette Egelund som er 2. generation i virksomheden Vipp; det er i virksomhedens bygninger på Islands Brygge , at han har indrettet Danmarks første private koncertsal for klassisk musik, Mogens Dahl Koncertsal, som er hyldet med P2 prisen.

Referencer

Eksterne henvisninger 
 politiken.dk – ''Ejer af privat musikhus
 DR.dk - "Ugens Musiknavn i DR P2

Dirigenter fra Danmark
Personer fra Thisted
Personer i Kraks Blå Bog
Liv Holm Andersen

Liv Holm Andersen (født 8. maj 1987 i Støvring) er en dansk politiker, der er tidligere medlem af Folketinget fra 2011 til 2015 for Radikale Venstre.

Hun blev valgt til Folketinget ved valget i 2011 og blev partiets socialord-, bolig- og integrationsordfører. Hun er bachelor i statskundskab fra Aarhus Universitet (2010) og er indskrevet ved kandidatuddannelsen samme sted.

Ved kommunalvalget 2009 blev hun 2. suppleant til byrådet i Århus Kommune med 740 personlige stemmer. Her gik hun blandt andet til valg på bekæmpelse af diskrimination, forbedringer for socialt udsatte og bedre forhold i folkeskolen.

Til folketingsvalget i 2011 fik hun 2.424 personlige stemmer og dermed det andet af partiets to kredsmandater i Østjyllands Storkreds. Hendes mærkesager i valgkampen var i særlig grad social-, uddannelses-, samt flygtninge- og indvandrerpolitik.

Tidligere var hun aktiv i Radikal Ungdom og har blandt andet været organisationens ordfører for integration samt siddet i forretningsudvalget. Desuden har hun haft forskellige tillidsposter på både lokalt og nationalt plan i moderpartiet.

Andersen boede i en almen bolig: I boligforeningen Blågården i Korsgade på Nørrebro, som hun delte lejlighed med partiets beskæftigelses- og integrationsborgmester i Københavns Kommune Anna Mee Allerslev. Området optræder på listen over særligt udsatte almene boligområder i Danmark.

Referencer

Eksterne henvisninger 
 Liv Holm Andersens personlige hjemmeside

Personer fra Støvring
Folketingsmedlemmer i 2010'erne
Politologer fra Danmark
Tidligere folketingsmedlemmer fra Det Radikale Venstre